
IMAM SYAFI'I 



Riwayat Hidup Imam Syafi’i 



PENGENALAN 

Nama dan Keturunan Imam Al-Shafi’i 

Nama beliau ialah Muhammad bin Idris bin AI-‘Abbas bin ‘Uthman bin Shafi’ bin 
Al-Saib bin ‘Ubaid bin Yazid bin Hashim bin ‘Abd al-Muttalib bin ’Abd Manaf bin 
Ma’n bin Kilab bin Murrah bin Lu’i bin Ghalib bin Fahr bin Malik bin Al-Nadr bin 
Kinanah bin Khuzaimah bin Mudrakah bin llias bin Al-Nadr bin Nizar bin Ma’d bin 
‘Adnan bin Ud bin Udad. 

Keturunan beliau bertemu dengan titisan keturunan Rasulullah s.a.w pada ‘Abd 
Manaf. Ibunya berasal dari Kabilah Al-Azd, satu kabilah Yaman yang masyhur. 
Penghijrahan ke Palestine 

Sebelum beliau dilahirkan, keluarganya telah berpindah ke Palestine kerana 
beberapa keperluan dan bapanya terlibat di dalam angkatan tentera yang 
ditugaskan untuk mengawal perbatasan Islam di sana. 

Kelahiran dan Kehidupannya 

Menurut pendapat yang masyhur, beliau dilahirkan di Ghazzah - Palestine pada 
tahun 150 Hijrah. Tidak lama sesudah beliau dilahirkan bapanya meninggal 
dunia. Tinggallah beliau bersama-sama ibunya sebagai seorang anak yatim. 
Kehidupan masa kecilnya dilalui dengan serba kekurangan dan kesulitan. 

PENGEMBARAAN IMAM AL-SHAFI’I 

Hidup Imam As-Shafi’i (150H - 204H ) merupakan satu siri pengembaraan yang 
tersusun di dalam bentuk yang sungguh menarik dan amat berkesan terhadap 
pembentukan kriteria ilmiah dan popularitinya. 

Al-Shafi’i di Makkah ( 152H - 164H ) 

Pengembaraan beliau bermula sejak beliau berumur dua tahun lagi (152H), 
ketika itu beliau dibawa oleh ibunya berpindah dari tempat kelahirannya iaitu dari 
Ghazzah, Palestine ke Kota Makkah untuk hidup bersama kaum keluarganya di 
sana. 

Di kota Makkah kehidupan beliau tidak tetap kerana beliau dihantar ke 
perkampungan Bani Huzail, menurut tradisi bangsa Arab ketika itu bahawa 
penghantaran anak-anak muda mereka ke perkampungan tersebut dapat 

mewarisi kemahiran bahasa ibunda mereka dari sumber asalnya yang belum lagi 
terpengaruh dengan integrasi bahasa-bahasa asing seperti bahasa Parsi dan 
sebagainya. Satu perkara lagi adalah supaya pemuda mereka dapat dibekalkan 
dengan Al-Furusiyyah (Latihan Perang Berkuda). Kehidupan beliau di peringkat 
ini mengambil masa dua belas tahun ( 152 - 164H ). 

Sebagai hasil dari usahanya, beliau telah mahir dalam ilmu bahasa dan sejarah 
di samping ilmu-ilmu yang berhubung dengan Al-Quran dan Al-Hadith. Selepas 
pulang dari perkampungan itu beliau meneruskan usaha pembelajarannya 
dengan beberapa mahaguru di Kota Makkah sehingga beliau menjadi terkenal. 
Dengan kecerdikan dan kemampuan ilmiahnya beliau telah dapat menarik 
perhatian seorang mahagurunya iaitu Muslim bin Khalid Al-Zinji yang 
mengizinkannya untuk berfatwa sedangkan umur beliau masih lagi di peringkat 
remaja iaitu lima belas tahun. 

Al-Shafi’i di Madinah ( 164H - 179H ) 

Sesudah itu beliau berpindah ke Madinah dan menemui Imam Malik. Beliau 
berdamping dengan Imam Malik di samping mempelajari ilmunya sehinggalah 
Imam Malik wafat pada tahun 179H, iaitu selama lima belas tahun. 

Semasa beliau bersama Imam Malik hubungan beliau dengan ulama-ulama lain 
yang menetap di kota itu dan juga yang datang dari luar berjalan dengan baik 
dan berfaedah. Dari sini dapatlah difahami bahawa beliau semasa di Madinah 
telah dapat mewarisi ilmu bukan saja dari Imam Malik tetapi juga dari ulama- 
ulama lain yang terkenal di kota itu. 

Al-Shafi’i di Yaman ( 179H - 184H ) 

Apabila Imam Malik wafat pada tahun 179H, kota Madinah diziarahi oleh 
Gabenor Yaman. Beliau telah dicadangkan oleh sebahagian orang-orang 
Qurasyh Al-Madinah supaya mencari pekerjaan bagi Al-Shafi’i. Lalu beliau 
melantiknya menjalankan satu pekerjaan di wilayah Najran. 

Sejak itu Al-Shafi’i terus menetap di Yaman sehingga berlaku pertukaran 
Gabenor wilayah itu pada tahun 184H. Pada tahun itu satu fitnah ditimbulkan 
terhadap diri Al-Shafi’i sehingga beliau dihadapkan ke hadapan Harun Al-Rashid 
di Baghdad atas tuduhan Gabenor baru itu yang sering menerima kecaman Al- 
Shafi’i kerana kekejaman dan kezalimannya. Tetapi ternyata bahawa beliau tidak 
bersalah dan kemudiannya beliau dibebaskan. 

Al-Shafi’i di Baghdad ( 184H - 186H ) 

Peristiwa itu walaupun secara kebetulan, tetapi membawa erti yang amat besar 
kepada Al-Shafi’i kerana pertamanya, ia berpeluang menziarahi kota Baghdad 

yang terkenal sebagai pusat ilmu pengetahuan dan para ilmuan pada ketika itu. 
Keduanya, ia berpeluang bertemu dengan Muhammad bin Al-Hassan Al- 
Shaibani, seorang tokoh Mazhab Hanafi dan sahabat karib Imam Abu Hanifah 
dan lain-lain tokoh di dalam Mazhab Ahl al-Ra’y. 

Dengan peristiwa itu terbukalah satu era baru dalam siri pengembaraan Al-lmam 
ke kota Baghdad yang dikatakan berlaku sebanyak tiga kali sebelum beliau 
berpindah ke Mesir. 

Dalam pengembaraan pertama ini Al-Shafi’i tinggal di kota Baghdad sehingga 
tahun 186H. Selama masa ini (184 - 186H) beliau sempat membaca kitab-kitab 
Mazhab Ahl al-Ra’y dan mempelajarinya, terutamanya hasil tulisan Muhammad 
bin Al-Hassan Al-Shaibani, di samping membincanginya di dalam beberapa 
perdebatan ilmiah di hadapan Harun Al-Rashid sendiri. 

Al-Shafi’i di Makkah ( 186H - 195H ) 

Pada tahun 186H, Al-Shafi’i pulang ke Makkah membawa bersamanya hasil 
usahanya di Yaman dan lraq dan beliau terus melibatkan dirinya di bidang 
pengajaran. Dari sini muncullah satu bintang baru yang berkerdipan di ruang 
langit Makkah membawa satu nafas baru di bidang fiqah, satu nafas yang bukan 
Hijazi, dan bukan pula lraqi dan Yamani, tetapi ia adalah gabungan dari ke 
semua aliran itu. Sejak itu menurut pendapat setengah ulama, lahirlah satu 
Mazhab Fiqhi yang baru yang kemudiannya dikenali dengan Mazhab Al-Shafi’i. 
Selama sembilan tahun (186 - 195H) Al-Shafi’i menghabiskan masanya di kota 
suci Makkah bersama-sama para ilmuan lainnya, membahas, mengajar, 
mengkaji di samping berusaha untuk melahirkan satu intisari dari beberapa aliran 
dan juga persoalan yang sering bertentangan yang beliau temui selama masa 
itu. 

Al-Shafi’i di Baghdad ( 195H - 197H ) 

Dalam tahun 195H, untuk kali keduanya Al-Shafi’i berangkat ke kota Baghdad. 
Keberangkatannya kali ini tidak lagi sebagai seorang yang tertuduh, tetapi 
sebagai seorang alim Makkah yang sudah mempunyai personaliti dan aliran 
fiqah yang tersendiri. Catatan perpindahan kali ini menunjukkan bahawa beliau 
telah menetap di negara itu selama dua tahun (195 - 197H). 

Di dalam masa yang singkat ini beliau berjaya menyebarkan “Method Usuli” yang 
berbeza dari apa yang dikenali pada ketika itu. Penyebaran ini sudah tentu 
menimbulkan satu respon dan reaksi yang luarbiasa di kalangan para ilmuan 
yang kebanyakannya adalah terpengaruh dengan method Mazhab Hanafi yang 
disebarkan oleh tokoh utama Mazhab itu, iaitu Muhammad bin Al-Hasan Al- 
Shaibani. 

Kata Al-Karabisi : “Kami sebelum ini tidak kenal apakah (istilah) Al-Kitab, Al- 
Sunnah dan Al-ljma’, sehinggalah datangnya Al-Shafi’i, beliaulah yang 
menerangkan maksud Al-Kitab, Al-Sunnah dan Al-ljma’”. 

Kata Abu Thaur : “Kata Al-Shafi’i : Sesungguhnya Allah Ta’ala telah menyebut (di 
dalam kitab-Nya) mengenai sesuatu maksud yang umum tetapi la menghendaki 
maksudnya yang khas, dan la juga telah menyebut sesuatu maksud yang khas 
tetapi la menghendaki maksudnya yang umum, dan kami (pada ketika itu) belum 
lagi mengetahui perkara-perkara itu, lalu kami tanyakan beliau ...” 

Pada masa itu juga dikatakan beliau telah menulis kitab usulnya yang pertama 
atas permintaan ‘Abdul Rahman bin Mahdi, dan juga beberapa penulisan lain 
dalam bidang fiqah dan lain-lain. 

Al-Shafi’i di Makkah dan Mesir ( 197H - 204H ) 

Sesudah dua tahun berada di Baghdad (197H) beliau kembali ke Makkah. Pada 
tahun 198H, beliau keluar semula ke Baghdad dan tinggal di sana hanya 
beberapa bulan sahaja. Pada awal tahun 199H, beliau berangkat ke Mesir dan 
sampai ke negara itu dalam tahun itu juga. Di negara baru ini beliau menetap 
sehingga ke akhir hayatnya pada tahun 204H. 

FATWA-FATWA IMAM AL-SHAFI’I 

Perpindahan beliau ke Mesir mengakibatkan satu perubahan besar dalam 
Mazhabnya. Kesan perubahan ini melibatkan banyak fatwanya semasa beliau di 
Baghdad turut sama berubah. Banyak kandungan kitab-kitab fiqahnya yang 
beliau hasilkan di Baghdad disemak semula dan diubah. Dengan ini terdapat dua 
fatwa bagi As-Shafi’i, fatwa lama dan fatwa barunya. Fatwa lamanya ialah segala 
fatwa yang diucapkan atau ditulisnya semasa beliau berada di lraq, fatwa 
barunya ialah fatwa yang diucapkan atau ditulisnya semasa beliau berada di 
Mesir. Kadang-kadang dipanggil fatwa lamanya dengan Mazhabnya yang lama 
atau Qaul Qadim dan fatwa barunya dinamakan dengan Mazhab barunya atau 
Qaul Jadid. 

Di sini harus kita fahami bahawa tidak kesemua fatwa barunya menyalahi fatwa 
lamanya dan tidak pula kesemua fatwa lamanya dibatalkannya, malahan ada di 
antara fatwa barunya yang menyalahi fatwa lamanya dan ada juga yang 
bersamaan dengan yang lama. Kata Imam Al-Nawawi : “Sebenarnya sebab 
dikatakan kesemua fatwa lamanya itu ditarik kembali dan tidak diamalkannya 
hanyalah berdasarkan kepada ghalibnya sahaja”. 

Imam As-Shafi’i pulang ke pangkuan Ilahi pada tahun 204H, tetapi 
kepulangannya itu tidaklah mengakibatkan sebarang penjejasan terhadap 

perkembangan aliran Fiqhi dan Usuli yang diasaskannya. Malahan asas itu 
disebar dan diusaha-kembangkan oleh para sahabatnya yang berada di Al-Hijaz, 
lraq dan Mesir. 

PARA SAHABAT IMAM AL-SHAFI’I 

Di antara para sahabat Imam Al-Shafi’i yang terkenal di Al-Hijaz (Makkah dan Al- 
Madinah) ialah :- 

1 . Abu Bakar Al-Hamidi, ‘Abdullah bun Al-Zubair Al-Makki yang wafat pada tahun 
219H. 

2. Abu Wahid Musa bin ‘Ali Al-Jarud Al-Makki yang banyak menyalin kitab-kitab 
Al-Shafi’i. Tidak diketahui tarikh wafatnya. 

3. Abu Ishak Ibrahim bin Muhammad bin AI-‘Abbasi bin ‘Uthman bin Shafi ‘Al- 
Muttalibi yang wafat pada tahun 237H. 

4. Abu Bakar Muhammad bin Idris yang tidak diketahui tarikh wafatnya. 

Sementara di lraq pula kita menemui ramai para sahabat Imam Al-Shafi’i yang 
terkenal, di antara mereka ialah :- 

1. Abu ‘Abdullah Ahmad bin Hanbal, Imam Mazhab yang keempat. Beliau wafat 
pada tahun 241 H. 

2. Abu ‘Ali Al-Hasan bin Muhammad Al-Za’farani yang wafat pada tahun 249H. 

3. Abu Thaur Ibrahim bin Khalid Al-Kalbi yang wafat pada tahun 240H. 

4. Al-Harith bin Suraij Al-Naqqal, Abu ‘Umar. Beliau wafat pada tahun 236H. 

5. Abu ‘Ali Al-Husain bin ‘Ali Al-Karabisi yang wafat pada tahun 245H. 

6. Abu ‘Abdul RahmanAhmad bin Yahya Al-Mutakallim. Tidak diketahui tarikh 
wafatnya. 

7. Abu Zaid ‘Abdul Hamid bin Al-Walid Al-Misri yang wafat pada tahun 21 1 H. 

8. Al-Husain Al-Qallas. Tidak diketahui tarikh wafatnya. 

9. ‘Abdul ‘Aziz bin Yahya Al-Kannani yang wafat pada tahun 240H. 

10. ‘Ali bin ‘Abdullah Al-Mudaiyini. 

Di Mesir pula terdapat sebilangan tokoh ulama yang kesemua mereka adalah 
sahabat Imam Al-Shafi’i, seperti :- 

1. Abu Ibrahim Isma’il bin Yahya bin ‘Amru bin Ishak Al-Mudhani yang wafat pada 
tahun 264H. 

2. Abu Muhammad Al-Rabi’ bin Sulaiman Al-Muradi yang wafat pada tahun 270H. 

3. Abu Ya’kub Yusuf bin Yahya Al-Misri Al-Buwaiti yang wafat pada tahun 232H. 

4. Abu Najib Harmalah bin Yahya Al-Tajibi yang wafat pada tahun 243H. 

5. Abu Musa Yunus bin ‘Abdul A’la Al-Sadaghi yang wafat pada tahun 264H. 

6. Abu ‘Abdullah Muhammad bin ‘Abdullah bin ‘Abdul Hakam Al-Misri yang wafat 
pada tahun 268H. 

7. Al-Rabi’ bin Sulaiman Al-Jizi yang wafat pada tahun 256H. 

Dari usaha gigih mereka, Mazhab Al-Shafi’i tersebar dan berkembang luas di 
seluruh rantau Islam di zaman-zaman berikutnya. 

PERKEMBANGAN MAZHAB IMAM AL-SHAFI’I 

Menurut Ibn Al-Subki bahawa Mazhab Al-Shafi’I telah berkembang dan menjalar 
pengaruhnya di merata-rata tempat, di kota dan di desa, di seluruh rantau 
negara Islam. Pengikut-pengikutnya terdapat di lraq dan kawasan-kawasan 
sekitarnya, di Naisabur, Khurasan, Muru, Syria, Mesir, Yaman, Hijaz, Iran dan di 
negara-negara timur lainnya hingga ke India dan sempadan negara China. 
Penyebaran yang sebegini meluas setidak-tidaknya membayangkan kepada kita 
sejauh mana kewibawaan peribadi Imam Al-Shafi’i sebagai seorang tokoh ulama 
dan keunggulan Mazhabnya sebagai satu-satunya aliran fiqah yang mencabar 
aliran zamannya. IMAM AL-SHAFI’I DAN PENULISANNYA 

Permulaan Mazhabnya 

Sebenarnya penulisan Imam Al-Shafi’i secara umumnya mempunyai pertalian 
yang rapat dengan pembentukan Mazhabnya. Menurut Muhammad Abu Zahrah 
bahawa pwmbentukan Mazhabnya hanya bermula sejak sekembalinya dari 
kunjungan ke Baghdad pada tahun 186H. Sebelum itu Al-Shafi’i adalah salah 
seorang pengikut Imam Malik yang sering mempertahankan pendapatnya dan 
juga pendapat fuqaha’ Al-Madinah lainnya dari kecaman dan kritikan fuqaha’Ahl 
Al-Ra’y. Sikapnya yang sebegini meyebabkan beliau terkenal dengan panggilan 
“Nasir Al-Hadith”. 

Detik terawal Mazhabnya bermula apabila beliau membuka tempat 
pengajarannya (halqah) di Masjid Al-Haram. Usaha beliau dalam 
memperkembangkan Mazhabnya itu bolehlah dibahagikan kepada 3 peringkat : 

1 . Peringkat Makkah (186- 1 95H) 

2. Peringkat Baghdad (195 - 197H) 

3. Peringkat Mesir (199 - 204H) 

Dalam setiap peringkat diatas beliau mempunyai ramai murid dan para pengikut 
yang telah menerima dan menyebar segala pendapat ijtihad dan juga hasil 
kajiannya. 

Penulisan Pertamanya 

Memang agak sulit untuk menentukan apakah kitab pertama yang dihasilkan 
oleh Al-Shafi’i dan di mana dan selanjutnya apakah kitab pertama yang 
dihasilkannya dalam Ilmu Fiqah dan di mana? Kesulitan ini adalah berpunca dari 
tidak adanya keterangan yang jelas mengenai kedua-dua perkara tersebut. 
Pengembaraannya dari satu tempat ke satu tempat yang lain dan pulangnya 
semula ke tempat awalnya tambah menyulitkan lagi untuk kita menentukan di 
tempat mana beliau mulakan usaha penulisannya. 

Apa yang kita temui - sesudah kita menyemak beberapa buah kitab lama dan 
baru yang menyentuh sejarah hidupnya, hanya beberapa tanda yang 
menunjukkan bahawa kitabnya “Al-Risalah” adalah ditulis atas permintaan ‘Abdul 
Rahman bin Mahdi, iaitu sebuah kitab di dalam Ilmu Usul, pun keterangan ini 
tidak juga menyebut apakah kitab ini merupakan hasil penulisannya yang 
pertama atau sebelumnya sudah ada kitab lain yang dihasilkannya. Di samping 
adanya pertelingkahan pendapat di kalangan ‘ulama berhubung dengan tempat 
di mana beliau menghasilkan penulisan kitabnya itu. Ada pendapat yang 
mengatakan bahawa beliau menulisnya sewaktu beliau berada di Makkah dan 
ada juga pendapat yang mengatakan bahawa beliau menulisnya ketika berada di 
lraq. 

Kata Ahmad Muhammad Shakir : “Al-Shafi’I telah mengarang beberapa buah 
kitab yang jumlahnya agak besar, sebahagiannya beliau sendiri yang 
menulisnya, lalu dibacakannya kepada orang ramai. Sebahagiannya pula beliau 
merencanakannya sahaja kepada para sahabatnya. Untuk mengira bilangan 
kitab-kitabnya itu memanglah sukar kerana sebahagian besarnya telahpun 
hilang. Kitab-kitab itu telah dihasilkan penulisannya ketika beliau berada di 
Makkah, di Baghdad dan di Mesir”. 

Kalaulah keterangan di atas boleh dipertanggungjawabkan maka dapatlah kita 
membuat satu kesimpulan bahawa Al-Shafi’i telah memulakan siri penulisannya 
sewaktu beliau di Makkah lagi, dan kemungkinan kitabnya yang pertama yang 
dihasilkannya ialah kitab “Al-Risalah”. 

Al-Hujjah Dan Kitab-kitab Mazhab Qadim 

Di samping “Al-Risalah” terdapat sebuah kitab lagi yang sering disebut-sebut 

oleh para ulama sebagai sebuah kitab yang mengandungi fatwa Mazhab 

Oadimnya iaitu “Al-Hujjah”. Pun keterangan mengenai kitab ini tidak 
menunjukkan bahawa ia adalah kitab pertama yang di tulis di dala bidang Ilmu 
Fiqah semasa beliau berada di lraq, dan masa penulisannya pun tidak begitu 
jelas. Menurut beberapa keterangan, beliau menghasilkannya sewaktu beliau 
berpindah ke negara itu pada kali keduanya, iaitu di antara tahun-tahun 195 - 
197H. 

Bersama-sama “Al-Hujjah” itu terdapat beberapa buah kitab lain di dalam Ilmu 
Fiqah yang beliau hasilkan sendiri penulisannya atau beliau merencanakannya 
kepada para sahabatnya di lraq, antaranya seperti kitab-kitab berikut :- 

1 . Al-Amali 

2. Majma’ al-Kafi 

3. ‘Uyun al-Masa’il 

4. Al-Bahr al-Muhit 

5. Kitab al-Sunan 

6. Kitab al-Taharah 

7. Kitab al-Solah 

8. Kitab al-Zakah 

9. Kitab al-Siam 

10. Kitab al-Haj 

11 . Bitab al-l’tikaf 

12. Kitab al-Buyu’ 

13. Kitab al-Rahn 

14. Kitab al-ljarah 

15. Kitab al-Nikah 

16. Kitab al-Talaq 

17. Kitab al-Sadaq 

18. Kitab al-Zihar 

19. Kitab al-lla’ 

20. Kitab al-Li’an 

21 . Kitab al-Jirahat 

22. Kitab al-Hudud 

23. Kitab al-Siyar 

24. Kitab al-Qadaya 

25. Kitab Qital ahl al-Baghyi 

26. Kitab al-‘ltq dan lain-lain 

Setengah perawi pula telah menyebut bahawa kitab pertama yang dihasilkan 
oleh Al-Shafi’i adalah di dalam bentuk jawapan dan perdebatan, iaitu satu 

penulisan yang dituju khas kepada fuqaha’ ahl al-Ra’y sebagai menjawab 
kecaman-kecaman mereka terhadap Malik dan fuqaha’ Al-Madinah. Kenyataan 
mereka ini berdasarkan kepada riwayat Al-Buwaiti : “Kata Al-Shafi’i : Ashab Al- 
Hadith (pengikut Imam Malik) telah berhimpun bersama-sama saya. Mereka 
telah meminta saya menulis satu jawapan terhadap kitab Abu Hanifah. Saya 
menjawab bahawa saya belum lagi mengetahui pendapat mereka, berilah 
peluang supaya dapat saya melihat kitab-kitab mereka. Lantas saya meminta 
supaya disalinkan kitab-kitab itu. Lalu disalin kitab-kitab Muhammad bin Al-Hasan 
untuk (bacaan) saya. Saya membacanya selama setahun sehingga saya dapat 
menghafazkan kesemuanya. Kemudian barulah saya menulis kitab saya di 
Baghdad. 

Kalaulah berdasarkan kepada keterangan di atas, maka kita pertama yang 
dihasilkan oleh Al-Shafi’i semasa beliau di lraq ialah sebuah kitab dalam bentuk 
jawapan dan perdebatan, dan cara penulisannya adalah sama dengan cara 
penulisan ahl al-Ra’y. Ini juga menunjukkan bahawa masa penulisannya itu lebih 
awal dari masa penulisan kitab “Al-Risalah”, iaitu di antara tahun-tahun 184 - 
186H. 

Method Penulisan Kitab-Kitab Qadim 

Berhubung dengan method penulisan kitab “Al-Hujjah” dan lain-lain belum dapat 
kita pastikan dengan yakin kerana sikap asalnya tida kita temui, kemungkinan 
masih lagi ada naskah asalnya dan kemungkinan juga ianya sudah hilang atau 
rosak dimakan zaman. Walaubagaimanapun ia tidak terkeluar - ini hanya satu 
kemungkinan sahaja - dari method penulisan zamannya yang dipengaruhi 
dengan aliran pertentangan mazhab-mazhab fuqaha’ di dalam beberapa 
masalah, umpamanya pertentangan yang berlaku di antara mazhab beliau 
dengan Mazhab Hanafi da juga Mazhab Maliki. Keadaan ini dapat kita lihat 
dalam penulisan kitab “Al-Um” yang pada asalnya adalah kumpulan dari 
beberapa buah kitab Mazhab Oadimnya. Setiap kitab itu masing-masing 
membawa tajuknya yang tersendiri, kemudian kita itu pula dipecahkan kepada 
bab-bab kecil yang juga mempunyai tajuk-tajuk yang tersendiri. Di dalam setiap 
bab ini dimuatkan dengan segala macam masalah fiqah yang tunduk kepada 
tajuk besar iaitu tajuk bagi sesuatu kitab, umpamanya kitab “Al-Taharah”, ia 
mengandungi tiga puluh tujuh tajuk bab kecil, kesemua kandungan bab-bab itu 
ada kaitannya dengan Kitab “Al-Taharah”. 

Perawi Mazhab Qadim 

Ramai di antara para sahabatnya di lraq yang meriwayat fatwa qadimnya, di 
antara mereka yang termasyhur hanya empat orang sahaja : 

1. Abu Thaur, Ibrahim bin Khalid yang wafat pada tahun 240H. 

2. Al-Za’farani, Al-Hasan bin Muhammad bin Sabah yang wafat pada tahun 
260H. 

3. Al-Karabisi, Al-Husain bin ‘Ali bin Yazid, Abu ‘Ali yang wafat pada tahun 245H. 

4. Ahmad bin Hanbal yang wafat pada tahun 241 H. 

Menurut Al-Asnawi, Al-Shafi’i adalah ‘ulama’ pertama yang hasil penulisannya 
meliputi banyak bab di dalam Ilmu Fiqah. 

Perombakan Semula Kitab-kitab Qadim 

Perpindahan beliau ke Mesir pada tahun 199H menyebabkan berlakunya satu 
rombakan besar terhadap fatwa lamanya. Perombakan ini adalah berpunca dari 
penemuan beliau dengan dalil-dalil baru yang belum ditemuinya selama ini, atau 
kerana beliau mendapati hadis-hadis yang sahih yang tidak sampai ke 
pengetahuannya ketika beliau menulis kitab-kitab qadimnya, atau kerana hadis- 
hadis itu terbukti sahihnya sewaktu beliau berada di Mesir sesudah 
kesahihannya selama ini tidak beliau ketahui. Lalu dengan kerana itu beliau telah 
menolak sebahagian besar fatwa lamanya dengan berdasarkan kepada 
prinsipnya : “Apabila ditemui sesebuah hadis yang sahih maka itulah Mazhab 
saya”. 

Di dalam kitab “Manaqib Al-Shafi’i”, Al-Baihaqi telah menyentuh nama beberapa 
buah kitab lama (Mazhab Qadim) yang disemak semula oleh Al-Shafi’i dan 
diubah sebahagian fatwanya, di antara kitab-kitab itu ialah :- 

1 . Al-Risalah 

2. Kitab al-Siyam 

3. Kitab al-Sadaq 

4. Kitab al-Hudud 

5. Kitab al-Rahn al-Saghir 

6. Kitab al-ljarah 

7. Kitab al-Jana’iz 

Menurut Al-Baihaqi lagi Al-shafi’i telah menyuruh supaya dibakar kitab-kitab 
lamanya yang mana fatwa ijtihadnya telah diubah. 

Catatan Al-Baihaqi itu menunjukkan bahawa Al-Shafi’i melarang para sahabatnya 
meriwayat pendapat-pendapat lamanya yang ditolak kepada orang ramai. 

Walaupun begitu kita masih menemui pendapat-pendapat itu berkecamuk di 
sana-sini di dalam kitab-kitab fuqaha’ mazhabnya samada kitab-kitab yang ditulis 
fuqaha’ yang terdahulu atau pun fuqaha’ yang terkemudian. Kemungkinan hal ini 
berlaku dengan kerana kitab-kitab lamanya yang diriwayatkan oleh Al-Za’farani, 
Al-Karabisi dan lain-lain sudah tersebar dengan luasnya di lraq dan diketahui 
umum, terutamanya di kalangan ulama dan mereka yang menerima pendapat- 
pendapatnya itu tidak mengetahui larangan beliau itu. 

Para fuqaha’ itu bukan sahaja mencatat pendapat-pendapat lamanya di dalam 
penulisan mereka, malah menurut Al-Nawawi ada di antara mereka yang berani 
mentarjihkan pendapat-pendapat itu apabila mereka mendapatinya disokong 
oleh hadis-hadis yang sahih. 

Pentarjihan mereka ini tidak pula dianggap menentangi kehendak Al-Shafi’i, 
malahan itulah pendapat mazhabnya yang berdasarkan kepada prinsipnya : 
“Apabila ditemui sesebuah hadis yang sahih maka itulah mazhab saya”. 

Tetapi apabila sesuatu pendapat lamanya itu tidak disokong oleh hadis yang 
sahih kita akan menemui dua sikap di kalangan fuqaha’ Mazhab Al-Shafi’i :- 
Pertamanya : Pendapat itu harus dipilih dan digunakan oleh seseorang mujtahid 
Mazhab Al-Shafi’i atas dasar ia adalah pendapat Al-Shafi’i yang tidak 
dimansuhkan olehnya, kerana seseorang mujtahid (seperti Al-Shafi’i) apabila ia 
mengeluarkan pendapat barumya yang bercanggah dengan pendapat lamanya 
tidaklah bererti bahawa ia telah menarik pendapat pertamanya, bahkan di dalam 
masalah itu dianggap mempunyai dua pendapatnya. 

Keduanya : Tidak harus ia memilih pendapat lama itu. Inilah pendapat jumhur 
fuqaha’ Mazhab Al-Shafi’i kerana pendapat lama dan baru adalah dua 
pendapatnya yang bertentangan yang mustahil dapat diselaraskan kedua- 
duanya. 

Kitab-kitab Mazhab Jadid 

Di antara kitab-kitab yang beliau hasilkan penulisannya di Mesir atau beliau 
merencanakannya kepada para sahabatnya di sana ialah :- 

i. Al-Risalah. Kitab ini telah ditulis buat pertama kalinya sebelum beliau 
berpeindah ke Mesir. 

ii. Beberapa buah kitab di dalam hukum-hukum furu’ yang terkandung di dalam 
kitab “Al-Um”, seperti :- 

a) Di dalam bab Taharah : 

1 . Kitab al-Wudu’ 

2. Kitab al-Tayammum 

3. Kitab al-Taharah 

4. Kitab Masalah al-Mani 

5. Kitab al-Haid 

B) Di dalam bab Solah : 

6. Kitab lstiqbal al-Qiblah 

7. Kitab al-lmamah 

8. Kitab al-Jum’ah 

9. Kitab Solat al-Khauf 

10. Kitab Solat al-‘Aidain 

11 . Kitab al-Khusuf 

12. Kitab al-lstisqa’ 

13. Kitab Solat al-Tatawu’ 

14. Al-Hukm fi Tarik al-Solah 

15. Kitab al-Jana’iz 

16. Kitab Ghasl al-Mayyit 

c) Di dalam bab Zakat : 

17. Kitab al-Zakah 

18. Kitab Zakat Mal al-Yatim 

19. Kitab Zakat al-Fitr 

20. Kitab Fard al-Zakah 

21 . Kitab Qasm al-Sadaqat 

d) Di dalam bab Siyam (Puasa) : 

22. Kitab al-Siyam al-Kabir 

23. Kitab Saum al-Tatawu’ 

24. Kitab al-l’tikaf 

e) Di dalam bab Haji : 

25. Kitab al-Manasik al-Kabir 

26. Mukhtasar al-Haj al-Kabir 

27. Mukhtasar al-Haj al-Saghir 

f) Di dalam bab Mu’amalat : 

28. Kitab al-Buyu’ 

29. Kitab al-Sarf 

30. Kitab al-Salam 

31 . Kitab al-Rahn al-Kabir 

32. Kitab al-Rahn al-Saghir 

33. Kitab al-Taflis 

34. Kitab al-Hajrwa Bulugh al-Sagh 

35. Kitab al-SuIh 

36. Kitab al-lstihqaq 

37. Kitab al-Himalah wa al-Kafalah 

38. Kitab al-Himalah wa al-Wakalah wa al-Sharikah 

39. Kitab al-lqrarwa al-Mawahib 

40. Kitab al-lqrar bi al-Hukm al-Zahir 

41 . Kitab al-lqrar al-Akh bi Akhihi 

42. Kitab al-‘Ariah 

43. Kitab al-Ghasb 

44. Kitab al-Shafah 

g) Di dalam bab Ijarat (Sewa-menyewa) : 

45. Kitab al-ljarah 

46. Kitab al-Ausat fi al-ljarah 

47. Kitab al-Kara’ wa al-ljarat 

48. Ikhtilaf al-Ajir wa al-Musta’jir 

49. Kitab Kara’ al-Ard 

50. Kara’ al-Dawab 

51 . Kitab al-Muzara’ah 

52. Kitab al-Musaqah 

53. Kitab al-Qirad 

54. Kitab ‘Imarat al-Aradin wa Ihya’ al-Mawat 

h) Di dalam bab ‘Ataya (Hadiah-menghadiah) : 

55. Kitab al-Mawahib 

56. Kitab al-Ahbas 

57. Kitab al-‘Umra wa al-Ruqba 

i) Di dalam bab Wasaya (Wasiat) : 

58. Kitab al-Wasiat li al-Warith 

59. Kitab al-Wasaya fi al-‘ltq 

60. Kitab Taghyir al-Wasiah 

61. Kitab Sadaqat al-Hay’an al-Mayyit 

62. Kitab Wasiyat al-Hamil 

j) Di dalam bab Faraid dan lain-lain : 

63. Kitab al-Mawarith 

64. Kitab al-Wadi’ah 

65. Kitab al-Luqatah 

66. Kitab al-Laqit 

k) Di dalam bab Nikah : 

67. Kitab al-Ta’rid bi al-Khitbah 

68. Kitab Tahrim al-Jam’i 

69. Kitab al-Shighar 

70. Kitab al-Sadaq 

71 . Kitab al-Walimah 

72. Kitab al-Qism 

73. Kitab Ibahat al-Talaq 

74. Kitab al-Raj’ah 

75. Kitab al-Khulu’ wa al-Nushuz 

76. Kitab al-lla’ 

77. Kitab al-Zihar 

78. Kitab al-Li’an 

79. Kitab al-‘Adad 

80. Kitab al-lstibra’ 

81. Kitab al-Rada’ 

82. Kitab al-Nafaqat 

l) Di dalam bab Jirah (Jenayah) : 

83. Kitab Jirah al-‘Amd 

84. Kitab Jirah al-Khata’ wa al-Diyat 

85. Kitab Istidam al-Safinatain 

86. Al-Jinayat ‘ala al-Janin 

87. Al-Jinayat ‘ala al-Walad 

88. Khata’ al-Tabib 

89. Jinayat al-Mu’allim 

90. Jinayat al-Baitar wa al-Hujjam 

91 . Kitab al-Qasamah 

92. Saul al-Fuhl 

m) Di dalam bab Hudud : 

93. Kitab al-Hudud 

94. Kitab al-Qat’u fi al-Sariqah 

95. Qutta’ al-Tariq 

96. Sifat al-Nafy 

97. Kitab al-Murtad al-Kabir 

98. Kitab al-Murtad al-Saghir 

99. Al-Hukm fi al-Sahir 

100. Kitab Qital ahl al-Baghy 

n) Di dalam bab Siar dan Jihad : 

101 . Kitab al-Jizyah 

102. Kitab al-Rad ‘ala Siyar al-Auza’i 

103. Kitab al-Rad ‘ala Siyar al-Waqidi 

104. Kitab Qital al-Mushrikin 

105. Kitab al-Asara wa al-Ghulul 

106. Kitab al-Sabq wa al-Ramy 

107. Kitab Qasm al-Fai’ wa al-Ghanimah 

o) Di dalam babAt’imah (Makan-makanan) : 

108. Kitab al-Ta’am wa al-Sharab 

109. Kitab al-Dahaya al-Kabir 

110. Kitab al-Dahaya al-Saghir 

111. Kitab al-Said wa al-Dhabaih 

112. Kitab Dhabaih Bani Israil 

113. Kitab al-Ashribah 

p) Di dalam bab Qadaya (Kehakiman) : 

114. Kitab Adab al-Qadi 

115. Kitab al-Shahadat 

116. Kitab al-Qada’ bi al-Yamin ma’a al-Shahid 

117. Kitab al-Da’wa wa al-Bayyinat 

118. Kitab al-Aqdiah 

119. Kitab al-Aiman wa al-Nudhur 

q) Di dalam bab ‘ltq (Pembebasan) dan lain-lain : 

120. Kitab al-‘ltq 

121 . Kitab al-Qur’ah 

122. Kitab al-Bahirah wa al-Sa’ibah 

123. Kitab al-Wala’ wa al-Half 

124. Kitab al-Wala’ al-Saghir 

125. Kitab al-Mudabbir 

126. Kitab al-Mukatab 

127. Kitab ‘ltq Ummahat al-Aulad 

128. Kitab al-Shurut 

Di samping kitab-kitab di atas ada lagi kitab-kitab lain yang disenaraikan oleh al- 
Baihaqi sebagai kitab-kitab usul, tetapi ia juga mengandungi hukum-hukum furu’, 
seperti 

1. Kitab Ikhtilaf al-Ahadith 

2. Kitab Jima’ al-llm 

3. Kitab Ibtal al-lstihsan 

4. Kitan Ahkam al-Qur’an 

5. Kitab Bayan Fard al-Lah, ‘Azza wa Jalla 

6. Kitab Sifat al-Amr wa al-Nahy 

7. Kitab Ikhtilaf Malik wa al-Shafi’i 

8. Kitab Ikhtilaf al-‘lraqiyin 

9. Kitab al-Rad ‘ala Muhammad bin al-Flasan 

10. Kitab ‘Ali wa ‘Abdullah 

11. Kitab Fada’il Ouraysh 

Ada sebuah lagi kitab al-Shafi’i yang dihasilkannya dalam Ilmu Fiqah iaitu “al- 
Mabsut”. Kitab ini diperkenalkan oleh al-Baihaqi dan beliau menamakannya 
dengan “al-Mukhtasar al-Kabir wa al-Manthurat”, tetapi pada pendapat setengah 
ulama kemungkinan ia adalah kitab “al-Um”. 



Sumber : http://islam.blogsome.com 

